
Българският музикален фолклор в творчеството на композитора Иван Спасов 


Резоме: Националното фолклорно богатство на България е голямо. Днес в Института по 
музикознание при Българската Академия на Науките се съхраняват повече от 200.000 български 
народни песни, около 30.000 народни мелодии, нал 4.000 танцови инструментални мелодии, около 
0.000 филмирани народни танци и обичаи, придружени с музика, Българското Национално Радио 
притежава записи с българска народна музика, от която 3.000 заглавия са на автентична, необработена 
музика и т. н. (Брашованова-Стианчева, 1981:11-12). Чрез анализ на творчеството на българските 
композитори ясно се очертава различният ИМ ПОДХОД В работата им с българския музикален фолклор. 


Дейността им, в своята цялост, е допринесла значително за развитието на обработката и авторската 
музика на фолклорна основа. Всеки един от разгледаните композитори очертава собствен път в 
развитието на жанра, давайки нова насока на младите композитори. Обект на настоящото изследване 
е фолклора в песенното творчество на композитора Иван Спасов. Цел - да изследвам част от песните 
на фолклорна основа и значимостта им за развитие на хоровото изкуство в България. Основните 
методи, използвани в изследването са сравнителен анализ и синтез. Подходите към тях са в теоретико- 


познавателен, аналитичен аспект, основаващ се на синтеза между поезия и музика. 


Ключови думи композитори, музикален фолклор, козпозиционна техника, песни за хор. 


Въведение 

След Освобождението от турско робство, младата българска демократична общност е 
искала по-бързо и по-дълбоко да опознае изкуството и културата на европейските народи, 
вземайки всичко, което е необходимо и имащо значение в определения исторически момент. 
Същевременно е било и огромно желанието да се покаже на света най-голямото национално 
богатство - самобитната българска народна песен, многогласно претворена и обогатена от 
първите музикални творци, в опората на която те виждат разцвета на българската музика. 

Националната, „народностна линия“ проявява забележителна устойчивост и се 
превръща в трайна тенденция за професионално музикално творчество. Съчетаването и със 
стремежа към овладяване достиженията на европейската музика довежда до създаването на 
майсторски образци във всички музикални жанрове, на основата на богатите ни музикално- 
фолклорни традиции. (|. Полова 2005) 

Обект на настоящото изследване е фолклора в песенното творчество на композитора 
Иван Спасов. 

Цел - да изследвам част от песните на фолклорна основа и значимостта им за развитие 
на хоровото изкуство в България. 

За постигането на тази цел конкретизирам следните задачи: 

- “Живот и творчество на композитора; 
- “ Специфични похвати в песенното творчество на Ив. Спасов; 
- > Значимост на песенното творчество на композитора. 

Основните методи, използвани в изследването са сравнителен анализ и синтез. 
Подходите към тях са в теоретико-познавателен, аналитичен аспект, основаващ се на синтеза 
между поезия и музика. 

Композиторът Иван Спасов е роден в София през 1934 година, но трайно свързва 
живота и творческата си дейност с Пловдив |. Той е една от най-авторитетните фигури в 
града, ярък представител на съвременното българско творчество, и е човек, за който може да 


се каже, че музиката с единствено и неотменно призвание. 


Основна част 





Фигура 1. Композиторът Иван Спасов (1934-1990) 


Композиторът Иван Спасов е роден в София през 1934 година, но трайно свързва 
живота и творческата си дейност с Пловдив ||. Той е една от най-авторитетните фигури в 
града, ярък представител на съвременното българско творчество, и е човек, за който може да 
се каже, че музиката е единствено и неотменно призвание. 

Срещата му с композитора Панчо Владигеров е повратен момент в неговия живот. 
Обучението при световноизвестния маестро става фундамент за по нататъшното му 
израстване като композитор. Овладява до съвършенство не толкова правилата и механизма 
на композиционния процес, колкото някои важни принципни позиции по отношение на 
творческата реализация. Личната свобода на средствата остава неограничена за постигане на 
виртуозна игра със звуковите комплекси и като сгремеж за най-точно предаване същността 
на замисъла. 

Втори важен момент за младия композитор се явява обучението му по композиция във 
Варшава при Томаш Шикорски и Клищоф Пендерецки. Във Варшава Спасов разбира, че 
съвременното творчество е способността на художника да мисли в съвременни категории, да 
настрои своя пулс към времето, в което живее. 

1969 година бележи нов момент в творческото развитие на автора, със „Събор-надияване” 
за 22 духови инструмента. В тази творба Спасов свързва още по-тясно интонационните 
особености на българската народна музика с развитието на композиционната си техника, в 
което ясно личи отношението му към фолклора, но по-скоро като национална обагреност, 
като налагаща се атмосфера, отколкото трайна връзка с народопесенните интонации. Това 
най-ясно личи в произведенията му „Движения” за 11 струнни (1900), „Събор-надсвирване” 


(1969), „Български напеви” (1908-1909). „Само използването на фолклорни елементи още не прави 


произведението национално” - тази своя мисъл композиторът творчески доказва през целия си 
живот. 

Той е всепризнатият новатор при работата с фолклорния материал - използване на нови 
технико-изпълнителски изразни средства, характерни за съвременната българска музика; 
нови начини на изписване на партитурата; използване на определени по-малки или по- 
големи ритмични модели, върху които се пее кантиленна мелодия, която обикновено е и 
основният напев на песента - автентичната народна мелодия. Това ясно личи в неговите 
преки фолклорни образци - песните по народен тексг („Мехметьо, севда голем”, „Жена- 
разделница”, „Ава птъпана бия”, „Защо ма, майчо, не даде”), създадени през втората половина на 
70-те години на ХХ в. - са в пълния смисъл на думата съвременни, творчески и в същото 
време - дълбоко национални образци на ярка художествена мисъл. 

За песните на фолклорна основа на Иван Спасов Константин Илиев пише: „Гакова, свежо, 
оригинално, дълбоко, нейзкушено от професионални спекулации и същевременно майсторски професионално, 
като техника, пресъздаване на неподражаемия свят, който нашият музикален и поетичен фолклор носи, е 
може би най-голямата творческа победа на композитора. Вярно почувствал пешхологията на пеещия 
българин, трансформация на звука от ехото на балканите или безкрайната шир на полята, социалната 
сила на тази песен, сплотила и запазила нашия народ през годините на тежките изпитания, са белезите, 
кошто поставят обработките на Иван Спасов на особено място между стотиците подобни опити. С 
дълбокото проникване в звучащата душа на българина и много далеч, както по време, така и по техника 
и естетика, Спасов е друга творческа индивидуалност, друго поколение?” (Илиев, 1981) 

Неговият стилово-индивидуален универсален тип техника е алеаториката, като 
индивидуален начин на изразяване. Нейният основен принцип - случайността, успешно 
кореспондира с някои похвати от народното многогласие: хегерофония, нестабилно 
движение на бурдонния глас, острите секундови съчетания при диафонията и др. 
Разчупвайки все пак стеснените рамки на народния хор, той постига народностна звукова 
атмосфера посредством полифонично съпоставяне на самостоятелно и различно 
протичащи в метроритмическия параметър мелодически линии. Тази композиционна 
техника бе възприета от редица по-млади автори, които много умело я използват не само в 
песни за народен хор, но и произведения за народен оркестър. 

Иван Спасов за първи път в българската музика на фолклорна основа (1972 г.) прилага 
съвременни композиционни похвати при работа с фолклорния песенен материал в песента 
„Мехметьо, севда голем?”. Той има предпочитание към народните песни с драматични текстове 
- „уДимано, либе Димано”, „Айшинко, пиля шарено”, „Азминко” и др. Неслучайно драматичните 
солови партии често пъти звучат като оплакване. В тези песни срещаме съзнателния отказ 
на автора от лесните ходове, превръщането им в ритуали, драми, които провокират 
слушателя. „Една рафинирана и сложна композиторска техника ни отвежда към напреднали стадии на 
алюзията за пълно сливане на музиката с афектния говор”, така определя песните на Спасов Ценка 
Йорданова (Йорданова, 1984). Да вземем типичното за Спасов разлагане на песенната материя 
(Мехметьо, севда голема) на лаконични мотиви и тяхното алеаторно наслагване - метод, който 


се превръща в интензивна струкгурообразуваща сила. Подобни похвати могат да се видят и 


в началните епизоди на други негови песни - „Два #ъпана бият”, „Жена-разделница”, „Защо ма, 
майчо, не даде”, за разлика от „Да ти са падни, майчу” а „Айшинке”. На прегледа „Нова българска 
музика “84” творбата на Иван Спасов „Маринко, мое дощерьо” се приема като нова страница в 
неговото творчество и дава повод за размишления върху третирането на народната тема в 
авторската музика. Затова песента е приета като нова, неочаквана за автора творческа сполука 
(Тодоров, 1984). 

Посредством съвременните композиционни похвати - серийна техника и алеаторика, 
песните му разрешават огромна свобода по отношение на интерпретацията. Принципът на 
контрастност той търси най-вече в отношенията бързо-бавно, тихо-силно, статично- 
динамично, противопоставяне на тембри и др., и може да се забележи във всичките му песни. 
Самият Спасов сам определя песните си за народен хор като съвременни български хорови 
песни на фолклорна основа, както и това, че той не робува на „изискваният?” на 
специфичното за отделните фолклорни области. „43 ишша музика, а не трактат - в 9990 от 
случаите съм търсил драматико-трагичното звучене, човейката драма, драмата на отделната личност, 
а не нацията като цяло.” (Ангелов, 1994) 

Иван Спасов определя песните си за народен хор не като „обработки”, а “хорови песни по 
народни гекстове (Сласов, 2004). Словото, както пише изследователят на музиката на Иван 
Спасов Ангел Ангелов (игел0в, 1994:143), е организиращ елемент в песните му. То определя 
и техническите средства, които са в услуга на художествените намерения на композитора. 
„Винаги отделям по-голямо внимание на смисловото съдържание на текста, даже търся възлови, 
„фатални думи. Всеки език има свойте особености, които композиторът е длъжен да познава, когато 
става въпрос за претворяването им в музиката.” 

Композиторът Константин Илиев, говорейки за хоровата песен казва, „ие след Добри 
Христов и Любомир Пипков, песните на Спасов са нов, трепти етап в развитието на българската хорова 
музика.” (Ангелов, 1994) Използването на сонорни и алеаторни похвати, импровизации, 
клъстери, „ехо”, полифония, досгигаща на места до 12 гласа, индивидуалния 
композиционен маниер в творбите му „Да #и са падне, майчо, „Радо, бела Радо”, „Жена- 
разделница” и „Защо ма, майчо, не дад?” трудно биха го определили като автор на обработки в 
тесния смисъл на думата. А последната песен на композитора „Хубава Мавруд”” би слисала 
всяко международно жури |2| (Фи. 2). В тази творба авторството е надделяло над 
фолклорното начало. 

Самият композитор признава, че не се чувства фолклорист и че не е „изучава/”” научно 
българския музикален фолклор. И макар песните да звучат напълно естествено, фолклорно, 
автентичният материал, който композитора използва е минимален. Най-чесго оригиналната 
мелодия се изпява в средата на песента. Всичко останало е авторско, в характера на народната 
песен и характерните фолклорни прийоми. И все пак Спасов е голям познавач както на 
народната песен, така и на изпълнителските възможности на човешкия глас, за него той е 
най-съвършеният инструмент. „Под съвършен разбирам не неговите технически възможности, не 
диапазона му, а способността му да изразява най-фините, най-дикретиште нюанси на човешкото чувство, 


способността да постига дълбочина на преживяването, каквато дори и най-знаменитият 


инструменталист-изпълнител не може да постигне.” (Ангелов, 1994:141) Свободата в процесуалното 
разлагане на звуковата идея и в боравенето с тембъра дават онази възможност за различни 
творчески решения. Но единствено алеаториката се свързва с мисълта му на национален 
композитор. Самияг строеж на народната песен предполага многопластово изграждане, 
каквото в определен смисъл представлява алеаториката. 

Изключителното творчество на композитора Иван Спасов значително изпреварва 
развитието на жанра на обработката на народната песен, но оказва силно въздействие със 
своята лична и дълбоко сакрална естетика с неотклонно постоянство и никакъв морален и 
творчески компромис, постоянно търсещ хармония между чисто земното и духовното, между 
скромността и достойнството. За първи път български фолклорни елементи съжителстват, 
органически претопени в една модерна форма, проведени с една абсолютно съвременна 
композиционна техника. 

Накрая искам да завърша с думите на Иван Спасов: „Може би последната ми композиция ше 
бъде само един единствен тон. Дано да бъде красив тон. Ако остане нещо от мен, 07 моята музика - дори 


една песен, една молштва - пе бъда тастлив да наблюдавам Оттам.” (Спасов, 1995) 


Обсуждение 

Националното ни песенно фолклорно наследство е огромно. Не малка част от 
фолклорните ни песни, обработени от най-талантливите ни композитори, станаха 
достояние на света чрез народните ни хорове, създавайки явлението мистерия на българските 
гласове. Всъщност, хармонизирането на народните мелодии като лично творчество е 
продължаване на фолклорните ни традиции. Развитието на жанра „Народни хорове и 
ансамбли“ през последните 70 години дава възможност за обширно изследване на процесите 
в него. Естествено изследването задължително трябва да обхваща два компонента - 
българският музикален фолклор и творчеството на българските композитори. Чрез анализа 


на творчеството им ясно ще се очертае различния ПОАХОА В работата С фолклорния материал. 


Заключение 

Песенното творчество на фолклорна основа на композитора Иван Спасов е само част от 
огромното му творческо. В изследването ясно се очертават основните композиционни 
похвати прилагани от композитора в песните му, използването на алеаторика и полифония 
за определено драматургично изграждане и превръщане на обработката на народната песен 
в авторско произведение. 

Изключителното творчество на композитора Иван Спасов значително изпреварва 
развитието на жанра на обработката на народната песен, но оказва силно въздействие със 
своята лична и дълбоко сакрална естетика с неотклонно постоянство и никакъв морален и 
творчески компромис, постоянно търсещ хармония между чисто земното и духовното, между 


скромността и достойнството. 

Примечания 

|| Вчера. Днес” (кн. 3, 1995) на въпроса „Винаги сте стояли далеч от „центъра” - от София, 
от Музикалната академия в София, от Съюза на българските композитори, защо е така? 
Имате ли нещо против „центъра”?” Иван Спасов разказва: „Никога не съм се стремял 
съзнателно да сгоя далеч от „центъра”. Просто животът ми се стече така. Колкото до 
музикалната академия - някога, сигурно преди двадесет години, незабравимият Здравко 
Манолов, тогава Оеше декан, ме покани да водя курс по серийна техника. Проведох само 
две лекции, а по този повод Здравко едва не го уволниха. И до ден днешен единствено в 
Академията в Пловдив се изучава тази основна за съвременния музикант дисциплина. И, 
с извинение, още малко по този въпрос: това, че съм стоял далеч от „центъра”, просто 
ме е предпазвало от безконечните котерийни борби за влияние, за мощ в Съюза на 
композиторите, в Радиото или Балкантон. Вместо да си губя времето в подобни 
боричкания, аз го използвах за самоусъвършенстване. Мисля, че сега ми завиждат за тази 
моя позиция. Нека им бъде простено.” 

|2| Това твърдение получи своето потвърждение на 5 Х/ойд Сон Саштез проведени през 
2008 г. в Грац, Австрия. Песента направи силно впечатление на жури и публика. Тя Оеше 
една от четирите конкурсни песни, с които се представи на този най-голям в света хоров 
конкурс Академичният народен хор при АМТИИ с диригент проф. д-р Костадин 
Бураджиев, спечелвайки първия за България „Златен медал“ и званието „Световен 


шампион“ в категория „Фолклор“. 


Приложение 

Фигура 2. Факсимиле от песента “Хубава Мавруда” 


